Salsa antiano

Salsa antiano ta un estilo di músika i ritmo bailable ku a desaroyá na Kòrsou durante e di dos mita di siglo 20. E ta un fushon krioyo di salsa, merengue, tumba i otro ritmonan karibeño, i ta reflehá influensianan musikal for di Latinoamérika, Karibe hispano, i e tradishon lokal di e islanan di Antias Hulandes.Tumba y salsa antiyano, Werkgroep Caraïbische Letteren Kreadó di salsa antiano ta e músiko i kantante di Kòrsou, Macario (Macai) Prudencia (1934-2015).

 Origen i desaroyo 
E estilo a surgi den e konteksto di Kòrsou despues di Guera Mundial II, ora ku "músika latina", mas spesífikamente salsa i merengue for di Caracas, Puerto Rico i New York, tabata hopi popular den e region. Artistanan lokal a kuminsá eksperimentá ku e ritmonan, letra den papiamentu, i elementonan di tumba tradishonal. Esaki a marka e inisio di loke finalmente a bira konosí komo salsa antiano.

Prudencia no tabata solamente tata di salsa antiano, sino tambe a sirbi komo embahadó internashonal di e estilo, ku bou di su influensia a logra haña rekonosemento asta na Hulanda. Rònt di aña 1970, Macario Prudencia tabatin su propio grupo músikal yamá ‘Tipiko Prudencia’ ku despues a bira un conhunto mas grandi bou di e nòmber ‘Continental Combo’. E tabata ko-dirigente tambe di e grupo Macario Prudencia i su Salsa Antiyana.Macario Prudencia, secondhandsongs.com Durante e ultimo dèkadanan di siglo binti, otro orkestanan tambe a bira prominente interpretando salsa antiano manera  Salsbach ku su orkesta Kashé i ERA Outentiko ku Boy Thodé.Orkesta Kashé – Salsa Antiyano,  Soundcloud

Salsa antiano ta un ehèmpel kon kultura lokal por tuma inspirashon for di influensia internashonal i kreá un estilo original. El a bira parti di identidat musikal di Kòrsou i di diaspora kurasoleño na Hulanda. Na fiesta grandi, parada i selebrashonnan, salsa antiano ta un elemento esensial tantu pa baile komo ekspreshon musikal. E ritmo di salsa antiano a pone e fundeshi pa e desaroyo di otro géneronan bailable den Kòrsou, manera ritmo kombiná, ku a dominá despues di 1990.

 Karakterístika 
Salsa antiano ta karakterisá pa su:
 instrumentashon: kombina instrumento di salsa manera konga, bongo, piano, trompèt, baho i kitara.
 ritmo: tempu medio-rápido, ku un toke di tumba i merengue.
 letra: mas tantu kanta den papiamentu, pero tambe tin kantika den hulandes òf spaño.
 temátika: bida diario, amor, kritika sosial, i orguyo lokal.

Category:Músika
Category:Kòrsou